
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 2 iunie 2010               

Pl-x  210/2010                     


AVIZ

asupra propunerii legislative pentru ratificarea Protocolului 1 anexă la Convenţia universală a drepturilor de autor referitor la aplicarea Convenţiei şi în cazul lucrărilor persoanelor apatride şi a refugiaţilor, adoptat la Geneva, Elveţia, în 6 septembrie 1952, de către Statele Membre ale UNESCO
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru ratificarea Protocolului 1 anexă la Convenţia universală a drepturilor de autor referitor la aplicarea Convenţiei şi în cazul lucrărilor persoanelor apatride şi a refugiaţilor, adoptat la Geneva, Elveţia, în 6 septembrie 1952, de către Statele Membre ale UNESCO, trimisă cu adresa Pl-x 210 din 20 mai 2010 şi înregistrată cu nr. 31/505 din 21 mai 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată. 

Propunerea legislativă are ca obiect de reglementare ratificarea Protocolului 1 anexă la Convenţia universală a drepturilor de autor revizuită la data de 24 iulie 1971 referitor la aplicarea Convenţiei în cazul  lucrărilor persoanelor apartide şi a refugiaţilor, adoptat la Geneva, Elveţia, în 6 septembrie 1952, de către Statele Membre ale UNESCO.
Potrivit prevederilor art.61 din Regulamentul Camerei Deputaţilor, republicat, comisia a dezbătut iniţiativa legislativă  în şedinţa din 2 iunie 2010.
Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ, nr.583 din 11.05.2010. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea negativă a acestei iniţiative legislative, întrucât încalcă prevederile art.91 alin. (1) din Constituţia României. Prin urmare, ratificarea tratatelor internaţionale nu poate fi solicitată de către parlamentari printr-o propunere legislativă, ci doar de către Guvern, printr-un proiect de lege.
În raport de obiectul şi conţinutul reglementării, propunerea legislativă face parte din categoria legilor ordinare.
                         PREŞEDINTE,                            SECRETAR,

                          Daniel BUDA                     Gabriel ANDRONACHE

